Unionin yleisen tuomioistuimen tuomio (toinen jaosto) 19.12.2019 – Wehrheim vastaan EKP
(asia T-100/18)
(Henkilöstö – EKP:n henkilöstö – Palkkaus – Ulkomaankorvaus – Poistaminen – Vastuu – Aineellinen vahinko ja henkinen kärsimys – Virkavirhe)
1.      Tuomioistuinmenettely – Prosessinjohtotoimet – Asianosaisille esitettävät kirjalliset kysymykset – Istunnossa vastauksena kirjallisiin kysymyksiin esitetty asiakirja – Tutkittavaksi ottaminen
(ks. 23 ja 24 kohta)
2.      Henkilöstökanne – Vahingonkorvauskanne – Oikeudenkäyntiä edeltäneessä menettelyssä annetun päätöksen, jolla hylätään vahingonkorvausvaatimus, kumoamisvaatimus – Vaatimus, joka ei ole vahingonkorvausvaatimuksiin nähden itsenäinen
(Henkilöstösääntöjen 90 ja 91 artikla)
(ks. 25 ja 26 kohta)
3.      Henkilöstökanne – Euroopan keskuspankin työntekijät – Vahingonkorvauskanne – Edeltävä hallinnollinen valitus – Valituksen ja kanteen vastaavuus – Kohteen ja perusteen samanlaisuus – Kohteen ja perusteen käsitteiden laaja tulkinta – Tutkittavaksi ottaminen
(Euroopan keskuspankin henkilöstöön sovellettavien sääntöjen 8 artiklan 1 ja 2 kohta)
(ks. 27–29 ja 35–52 kohta)
4.      Henkilöstökanne – Vahingonkorvauskanne – Kanneperusteet – Sellaisen hallinnollisen päätöksen lainvastaisuus, josta ei ole nostettu kannetta määräajassa – Tutkimatta jättäminen
(Henkilöstösääntöjen 90 ja 91 artikla)
(ks. 53–55 kohta)
5.      Henkilöstökanne – Euroopan keskuspankin työntekijät – Vahingonkorvauskanne – Vahingonkorvauskanne, joka on nostettu ilman oikeudenkäyntiä edeltävää menettelyä – Tutkimatta jättäminen
(Euroopan keskuspankin henkilöstöön sovellettavien sääntöjen 8 artiklan 1 kohta)
(ks. 58–62 ja 64 kohta)
6.      Henkilöstökanne – Euroopan keskuspankin työntekijät – Vahingonkorvauskanne – Edeltävä hallinnollinen valitus – Valituksen ja kanteen vastaavuus – Kohteen ja perusteen samanlaisuus – Riidan oikeusperustan muuttuminen – Riittämätön edellytys perusteen uutena pitämiselle
(Euroopan keskuspankin henkilöstöön sovellettavien sääntöjen 8 artiklan 1 kohta)
(ks. 75–82 kohta)
7.      Virkamiehet – Euroopan keskuspankin työntekijät – Hallinnolle kuuluva huolenpitovelvollisuus – Hyvän hallinnon periaate – Ulottuvuus
(Henkilöstösääntöjen 24 artikla)
(ks. 86 kohta)
8.      Virkamiehet – Sopimussuhteen ulkopuolinen toimielinten vastuu – Vastuun syntymisen edellytykset – Lainvastaisuus – Käsite – Hallinnon ennen sopimusperusteisen toimihenkilön palvelukseen ottamista antama virheellinen tieto siitä, että hän on oikeutettu saamaan ulkomaanlisää – Virkavirhe – Hyvän hallinnon periaatteen loukkaaminen kuuluu käsitteen alaan
(SEUT 340 artiklan toinen kohta)
(ks. 89–101 kohta)
Aihe
SEUT 270 artiklaan ja Euroopan unionin henkilöstösääntöjen 50 a artiklaan perustuva vaatimus vahingonkorvauksen saamiseksi aineellisesta vahingosta ja henkisestä kärsimyksestä, joita kantajalle on väitteen mukaan aiheutunut virheestä, jonka EKP teki vahvistaessaan hänen palkkaansa hänen palvelukseen ottamisensa yhteydessä, minkä vuoksi hän sai ulkomaanlisää, joka myöhemmin poistettiin
Ratkaisu
1)
Euroopan keskuspankki (EKP) velvoitetaan maksamaan Christine Wehrheimille korvauksena henkisestä kärsimyksestä 1 000 euroa, johon lisätään tämän tuomion julistamisesta lukien viivästyskorko, jonka korkokanta on EKP:n eurojärjestelmän tärkeimmille uudelleenrahoitusoperaatioille vahvistama korko lisättynä 3,5 prosenttiyksiköllä, siihen päivään saakka, jona EKP maksaa 1 000 euron määrän.
2)
Kanne hylätään muilta osin.
3)
Wehrheim ja EKP vastaavat omista oikeudenkäyntikuluistaan.